
Awdwr  a  chyhoeddwr  y  bregeth  uchod  yw  y  Parch.  David  Evans,  Curad  Eg- 
lwys  St.  Dewi,  Caerfyrddin  ;  yr  hwn  a  gafodd  ei  ddwyn  i  fyny  yn  Athrofu 
Bresbyteraidd  Caerfyrddin,  ac  a  fu  yn  bregethwr  gyda'r  Independiaid  ;  ond 
wedi  hyny  bu  yn  fyfyriwr  yn  Ngholeg  Llanbedr,  ac  yn  awr  y  mae  yn  offeiriad 
cymmeradwy.  Yr  enw  sydd  wrth  y  bregeth  yw  yr  uuig  achos  fy  mod  i  yn 
raeddwl  gwneuthur  sylwadau  arni.  Y  mae  y  gwaith  mawr  ag  sydd  gan  Capt. 
Jones  i  ofalu  am  oddeutu  tair  mil  o  Saint,  yn  rhwystr  iddo  wneuthur  sylwadau 
ar  bob  peth  a  ddichon  gael  ei  gyhoeddi  yn  erbyn  ein  crefydd  ;  ond  ryw  fodd 
neu  gilydd,  dygwydda  fynychaf  fbd  y  llyfrau  a  gyhoeddir  yn  erbyn  y  Saint,  yn 
neillduol  pregeth  Mr.  Evans,  wedi  eu  hateb  ganddo  yn  barod  mewn  gwahanol 
lyfrau.  Ÿn  awr,  pe  buasai  ein  gwrthwynebwyr  mor  gall  a  gonest  â  darllen  ein 
llyfrau  cyn  cyhoeddi,  arbedent  lawer  o  drafferth  iddynt  eu  hunain  ac  i  ninnau  ; 
o  herwydd  gallent  gael  eu  rhesymau  hwy,  ynghyd  â'u  hatebion  ninnau,  wedi 
eu  cyhoeddi  yn  barod.  Meddyliàis  wrth  roddi  fy  chwech  am  y  bregeth  ddeg- 
dalen  hon,  fy  mod  yn  prynu  cynnyrch  gwreiddiol,  a  hwnw  yn  deilwng  o'r 
urdd  offeiriadol ;  ond  pan  welais  fod  defnyddiau  mwyaf  neillduol  y  cvn- 
nyrch  wedi  bod  yn  mhenglog  W.  R.  Davies,  Dowlais  (Bedyddiwr)  a  lliaws  o 
hereticiaid  ereill  yn  ngolwg  yr  Eglwys  Lan,  cefais  fy  siomi  yn  aruthrol. 

Wedi  rhag-ymadroddi  gymmaint  â  hyna,  deuaf  yn  fwy  neillduol  i  sylwi  ar 
gynnwysiad  y  bregeth.  Ý  testun  a  ddewisodd  ein  pregethwr  a  welir  yn  Marc 
xvi,  17,  18,  sef,  "  A'r  arwyddion  hyn  a  ganlynanty  rhai  a  gredant ;  yn  fy  enw 
i  y  bwriant  allan  gythreuliaid  ;  ac  a  thafodau  newyddion  y  llefarant ;  seirff  a 
godant  ymaith,  ac  os  yfant  ddim  marwol,  ni  wna  iddynt  ddim  niwed ;  ar  y 
cleifion  y  rhoddant  eu  dw^'law,  a  hwy  a  fyddant  yn  iach."  Dyna  eiriau  Iesu 
Grist ;  a  rhaid  i'r  nef  a'r  ddaear  fyned  heibio  cyn  y  palla  un  gair  o  honynt. 
Da  fyddai  genyf  pe  gallwn  ddweyd  hyny  am  bregeth  Mr.  Evans  :  hwyrach,  ef- 
allai,  c}'n  y  bydd  i  adolygydd  annysgedig  fel  myfi  fyned  heibio  iddi,a'r  Beibl  o 
fy  mlaen,  y  bydd  pob  sill  o  honi  wedi  dianc  rhag  cy  wilydd.  Dechreua  ein  cyf- 
aill  trwy  ddwe)'d  fod  "llawer  o  gau-brophw^'di  yn  cyfodi,  gan  ddywedyd  am 
Grist,  Ẅele  y  mae  efe  yn  y  diffaethwch — sef  draw  gyda'r  Mormoniaid  yn  niff- 
aethwch  America  ;  neu  wele  y  mae  efe  yma  yn  yr  ystafelloedd  dirgel  gyda  ni, 
ac  nid  yn  yr  eglwysi  a  chapeli'r  wlad  ;"  ac  yn  nes  yn  mlaen  yn  ei  bregetli, 
"  rhybyddia  y  bobl  yn  iaith  Crist, '  Nac  ewch'  (i'r  anialwch,  nac  i  benau'r 
heolydd,  nac  i'r  ystafelloedd  dirgel)  '  ar  eu  hol,  ac  na  chredwch  hwynt.'  "  Pa 
îe  y  dysgodd  Mr.  Evans  hyn  ?  A  gly  wodd  efe  fod  y  Saint  yn  dweyd  fod  Iesu 
Grist  yn  awr  yn  niffaethwch  America,  neu  mewn  rhyw  ystafelloedd  dirgel  yn  y 


New  Charlinch,  gerllaw  Bridgewater ;  yr  hwn  gapel  a  elwir  ganddjmt  hwy  yn 

♦'AgoPamona"?  (Gwel  '  Millennial  Star,'  May  15, 1848.)  NidywySaint 
yn  credu  fod  Crist  wedi  dyfod  i  ddifaethwch,  nac  ystafell,  nac  eglwys,  na 
chapel,  nac  Ago  Pomana  ychwaith  hyd  yn  liyn,  ac  na  ddawbyth  ;  ond  credant 
y  bydd  iddo  ddyfod  ar  gymmylau  y  nef,  ac  y  bydd  i  bob  llygad  ei  weled,  ac  na 
fydd  dadleu  wedi  hyny  mai  i  ddiffaethwch  neu  eglwys  y  daw,  gan  y  profir  y 
peth  â  thân  fflamllyd,  i'r  rhai  hyny  "  nad  adwaenant  Dduw,  ac  nid  ydynt  yn 
u(yddhau  i  efengyl  Iesu  Grist."  Nid  rhyfedd  i  Mr.  Evan3  ddweyd  y  fath 
ffolineb,  o  herwydd  y  mae  mor  anwybodus  o'r  Saint  a'u  crefydd,  fel  na  ẃyr 
mai  yr  un  bobl  ydynt  â'r  Mormoniaid,  ac  mai  nid  yr  un  bobl  yw  canlynwyr 
Joseph  Smith  yn  America,  a'r  Seintiau  yn  Nghymry.  Er  prawf  o'r  anwybod- 
aeth  hon,  darllener  y  dd wy  dudalen  gyntaf  o'i  bregeth.  Pa  beth  a  all  fod  ya 
fwy  ynfyd  na  gweled  dyn  yn  myned  i  ddangos  twyll  pobl  a'u  crefydd,  heb 
wybod  braidd  dim  am  y  naill  na'r  lla.ll  ?  Dyna  beth  y  w  dyn  dall  yn  oeisio 
dangos  pwy  sydd  yn  dy  wyll. 

Yn  mhellach,  dywed  Mr.  Evans  am  y  Saintfel  hyn  : — "  Y  mae  y  dynion 
hyn  yn  ymneülduo  oddiwrtho  eglwys  Dduw,  yn  gystal  ag  oddiwrh  holl  gref- 
yddolion  ereill  yr  oes,  ac  fel  hyn  yn  fath  o  Anghydffurfwyr  dyblyg"  (tuí  4). 
Pa  eglwys,  wyddys,  yw  "eglwys  Dduw?"  Os  mai  Eglwys  Loegr,  yna  eg- 
Iwysi  y  diafol  yw  eiddo  "holl  grefyddolion  ereill  yr  oes  ;"  ac  y  mae  ymneill- 
duad  y  Saint  oddiwrthynt  hwy,mor  bell  â  hyny,  yu  dda ;  o  herwydd  y  maent 
yn  cilio  oddiwrth  y  drwg.  Y  gwirionedd  y w  hyn  ; — ds  y w  y  Saint  yn  ymneill- 
duo  oddiwrth  grefyddau  yr  oes  hon,  nidydynt  yn  ynineillduo  oddiwrth  grefydd 
Crist  a'i  apostolion  ;  ond  am  Eglwys  Loegr  y  mae  hi  wedi  ymneillduo  oddi- 
wrth  Eglwys  Rhufain,  a  holl  grefyddolion  ereill  yr  oes  wedi  ymneillduo  oddi- 
wrth  Eglwys  Loegr.  Yn  awr,  os  nad  Eglwys  Dduw  oedd  Eglwys  Rhufâin, 
yna  nid  oedd  eglwys  gan  Dduw  cyn  i  Eglwys  Loegr  fodoli :  o  ganlyniad, 
pwy  bynag  a  ymneillduo  oddiwrth  Eglwys  Loegr,  y  mae  fel  yr  ethnig  a'r 
publican.  Yna,  03  y w  y  Saint  wedi  ymneillduo  oddiwrth  y  byd,  nis  gallant 
fod  wedi  ymneülduo  oddiwrth  egl  wys  Dduw  hefyd.  Credaf  mewn  byd  ac  eg- 
lwys,  ond  dim  purdan.  Penderfyned  Mr.  Evans  ynte,  pa  un  ai  oddiwrth  y  byd 
neu  yr  Eglwys  y  mae'r  Saint  wedi  ymneillduo.  Etto,  meddai  ein  pregethwr, 
— "Credant  eubod  yn  wrthddrychau  neillduol  o  ras  ac  ysbryd  Duw,  gwedi  der- 
byn  goleuni  a  doethineb  o'r  nefoedd,  na  ŵyr  y  byd  yn  gyffredin  ddim  am  dan- 
ynt,  a  bod  pawb  heb  berthyn  i'w  cyfrinach  hwynt  'yn  anianol  ac  heb  yr 
Ysbryd.' "  Mae  y  dysgawdwr  hwn  mor  ddaearol  â  Nicodemus.  Mae  y 
""byd"  yn  gwybod  am  ei  holl  oleuni  a'i  ddoethineb  ef,  wrth  gwrs,  cyn  y  rhy- 
fedda  am  ddywediad  y  Saint ;  ac  os  nad  yw  efe  yn  derbyn  o'r  nefoedd,  nac  yn 
gwybod  lawer  fwy  nâ'r  byd,  y  mae  "  yn  anianol  ac  hebyr  Ysbryd."  Er  cym- 
maint  o  golegau  sydd  yn  y  wlad,  y  mae  eisieu  un  yn  rhagor — un  at  ddysgu 
eynwyr  cyffredin. 

Yn  nhud.  6,  sylwa  Mr.  Erans  ar  yr  addewid  yn  ei  de3tun,  fel  hyn  : — "  Y 
mae'r  Arglwydd  yn  addaw  yma  y  byddai  iddo  ddwyn  tystiolaeth  i'r  efengyl 
tr wy  wyrthiau ;  a'r  addewid  hon  a  gyflawnodd  efe  yn  oes  gyntaf  yr  eglwys." 
Yn  awr,  cyn  y  gallwn  gredu  fod  yr  addewid  wedi  ei  chyflawni  yr  amser  hwnw, 
y  mae  eisiau  gwybod  i  ba  fath  ddynion  y  cafodd  ei  rhoddi  ;  a  rhydd  íesu  Grist 
yr  ateb  hwn  i  ni — "  A'r  arwyddion  hyn  a  ganlynant  y  rhai  a  gredant?"  Os- 
ydym  ni  yn  credu  yr  efengyl  fel  y  dynion  gynt,  y  mae'r  addewid  i  ninnau  ;  ac 
oa  na  ohredwn,  a  chymmeryd  ein  bedyddio  fely  rhai  hyn}',  yna  nis  gallwn  fod 
yn  gudwedig  ychwaith.  Hefyd,  os  ydym  ni  yn  credu  fel  y  rhai  gynt,  ac  heb  yr 
arwyddion  yn  ein  canlyn,  y  mae  yn  rhaid  fod  Crist  yn  gelwyddog  ;  neu  ynOe, 
os  yw  Crist  yn  eirwir,  yna  y  mae  Mr.  Evans  yn  gelwyddog,  o  herwydd  y  mae 
efe  yn  dweyd  eu  bod  wedi  darfod.  Efallai,  pe  byddai  i  ni  edrych  pa  beth  oedd 
dyben  ye  "arwyddion  i  ganlyn"  y  credinwyr,  y  caem  allan  pa  un  a  oes  eu 
heisieu  yn  awr  ai  peidio.  Yr  ydym  yn  cael  fod  bwrw  allan  gythreuliaid  yn  un 
peth  ;  ac  os  oedd  cythreuliaid  yn  rhyw  rwystr  i  efengyl  Cristy  pryd  hwnw,  y 
maent  felly  etto,  os  ydynt  yn  meddiannu  dynolryw  yn  awr,  ac  y  mae  eisieu"  eu 


fcwrwallan,  wrth  gwrs.  Dywed  Mr.  Evans  ar  y  pen  hwn  yn  nhud.  18,  Ni 
welir  yn  awr  y  gallu  gwyrthiol  yn  bwrw  cythreuliaid  ffyrnig  o  gyrff  dynion  ; 
ond  y  mae  cythreuliaid  mor  greulon  ac  atgas  yn  cael  eu  bwrw  allan  o  eneidiau 
pechaduraid  yn  barhaus."  Y  mae  enaid  dyn  yn  ei  gorff ;  ac  os  oes  cythreuhaid 
yn  cael  eu  bwrw  o'r  enaid,  y  maent  wrth  raid  yn  cael  eu  bwrw  o'r  corff:  a 
chan  fod  "  cythreuliaid  mor  greulaun  ac  atgas"  yn  aflonyddu  dynion  yn  awr, 
y  mae  cymmaint  o  eisieu  yr  addewid  yn  bresennol  ag  enoed.  Petb  arall 
mewn  addewid  i'r  credinwyr  vw  "líefaru  â  thafodau  dyeithr,:  ond  beth 
allai  fod  dyben  hyny,  tybied  ?  Caiff  Mr.  Evans  ateb  yn  gyntaf :— "  Yroae  r 
gallu  i  lefaru  âthafodau  dyeithr  er  argyhoeddi  y  diffydd"  (gwel  tud.  lá).  Ai 
y  tafodau  oedd  y  peth  goreu  gynt  i  argyhoeddi  y  diffydd  ?  Os  roai,  paham.  nad 
tafodau  fuasai  y  peth  goreu  etto?  Ni  allai  y  tafodau  hyn  ond  argyhoeddi  y 
diffydd  yr  amser  hwnw :  pa  fodd  yr  argyhoeddir  y  diffydd  yn  ein  hoes  ni  ? 
Os  oes  ffordd  newydd,  y  mae  hyny  yn  ychwanegiad  at  yr  ysgrythyr.  1  n  awi» 
caiff  yr  ysgrythyr  ateb  pa  beth  yw  "  llefaru  â  thafodau ;"  pwy  a  wyr  na  chyt- 
una  y  ddwy  blaid.  Dywedir  yn  1  Cor.  xiv,  2,  fel  hyn— "  Yr  hwn  sydd  yn 
llefaru  â  thafod  dyeithr,  nid  wrth  ddynion  y  mae  yn  llefaru,  ond  wrth  Ddmc  ; 
canys  nid  oes  neb  yn  gwrandaw  [i/ndersiand] ;  er  hyny  yn  yr  Ysbryd  y  mae 


■deall,  fel  y  gwyr  bucheddol  hyny  ar  ddydd  y  Pentecost,  ni  wnaent  gredu,  mwy 
nâ'r  rhai  hyny,  o  herwydd  i  Dduw  ddweyd,  "Trwy  wefusau  estronol  y  llefaraf 
wrth  y  bobl  hyn,  ac  ni'm  gwrandawant  Jelly"  (1  Cor.  xiv,  21.)  Hwyrach  na 
ddj'wedent  oll  eu  bod  yn  "liawn  o  win  melys,"  neu  "yn  ynfydu."  Cawd 
treial  teg  o"r  talodau  erargyhoeddi  ar  y  Pmtecost ;  ond  ni  chredodd  neb  yno 
nee  i  Pedr  bregethu  ar  ol  hyny  yn  yr  iaith  gyffredinol  (Act.  ii,  14—40).  Yr 
un  fath  dafodau  a  lefarwyd  ar  y*Pentecost,  ag  yn  Ephesus  (Act.  xix,  6)  ;  ond 
yn  unig  lbd  dynion  yn  dygwydd  bod  yn  bresennol  yn  y  lle  blaenaf  ag  oedd  yn 
deall  yr  ieithoedd,  a  dim  yn  yr  olaf.  Dyben  y  tafodau  dyeithr  i  ganlyn  y  rhai 
a  gredant,yw  er  adeiladu  y  personau  a'u  defnyddiant  (1  Cor.  xiv,  4),  a  thrwJj' 
ea  cyíìeithu,  er  adeiladu  yr  eglwys  hefyd  (adn.  5).  Darllener  y  Testament  ol), 
a  phrofer  i  mi  nad  dyna  eu  dyben,  ac  nad  oes  eu  heisieu  etto  i  adeiladu  y  cred- 
inwyr.  Os  proia  Mr.  Evans  fod  yr  apostolion  wedi  bod  yn  pregethu  yr  efergyl 
mewn  tafodau  dyeithr,  j-na  fe  brofaf  finnau  nad  oedd  neb  yn  eu  "  deall,"  os 
nad  oeddynt  j'n  "cyfieithu  ;"  neu,  os  gwnai  rhai  eu  deall,  na  wnaent  eu  credu. 
Y  mae  ein  cyfaill  yn  benben  â'r  ysgrythyrau  ar  y  pen  liwn,  beth  bynag,  nad 
sut  y  bydd  yngliylch  yi  addewid  nesaf.  Yr  addewid  hono  yw,  "  Senffa  gcd- 
ant  ymaiih,  ac  os  yfant  ddim  maìuol,  ni  una  idóynt  ddim  Ŷftued."7  Yn  awr, 
beth  allai  fod  dỳben  codi  seirff  ymaith  ?  a  pha  un  ai  pan  fyddai  y  seiifîyn 
ymosod  ar  y  credinwyr,  neu  y  credinwyr  ainynt  hwy,  y  byddai  y  gallu  i'w 
gorchfygu  yn  cael  ei  róddi  ?  Os  gwnawn  ddarllen  (yn  Act.  xxviii,  Z — 5)  am  y 
•creadur  gwenwynig  hwnw  a  neidiodd  allan  o'r  tàn,  ac  o  lynodd  wrth  lawr 
Paul,  cawn  ateb,  feddyliwn,  i'r  ddau  gwestiwn  blaenoiol.  Etto,  mewn  per- 
tbynas  i  yfed  gwenwyn  heb  dderbyn  niwed  ;  pa  un  ai  er  gwaredu  y  credinwyr 
rliag  cynllwynion  eu  gelynion,  neu  er  dangos  arwyddicn  i'r  byd,  cedd  dyten  yr 
addewid  ?  Pa  un  ai  "  os  yfent"  mewn  anwybodaeth,  yn  gymmysg  â'u  diod- 
ydd,  neu  pan  yient  mewn  ufydd-dod  i  rywun  a  geisiai  ganddynt,  oedd  meddwl 
ein  Harglwydd  ?  Barned  y  darllenydd  drosto  ei  hun.  Os  cedd  y  credinwyr 
i  gydio  mewn  seÌTff,  neu  yled  gwenwyn,  ar  archiad  rhywun,  buasai  dyscyblion 
yr  Jesu  yn  debj'cach  i  swynwyr  na  dim  arall  ;  a  phe  buasai  plant  Duw  yn 
ufyddhau  i  blant  y  fall,  trwy  gydio  mewn  sarff  neu  yfed  gwenwyn  er  eu  mwyn, 
buasai  yr  un  peth  yn  gymhwys  â  phe  buasai  i  Iesu  Grist  droi  y  ceryg  yn  fara  er 
mwyn  Satan.  Yn  awr,  gan  mai  parhad  yr  addewid  sydd  mewn  dadl  fwyaf,  ac 
nid  ei  dylcn,  cawn  glywed  pa  beth  a  ddj-wed  rheswm.  Os  mai  dyben  pethau 
fclly  cedd  er  argyhoeddi  y  diffydd  ynghylch  yr  efengyl,  paham  nad  oes  eisieu 


y  cyfryw  yn  yr  oes  hon,  gan  nad  oes  dim  arall  at  hyny  vn  yr  eglwys  yn  awr, 
nag  oedd  ar  y  cyntat?  Etto,  os  dadlenir  niai  dj'ben  vr  arwyddion  gynt  oedd 
er  planu  Cristionogaeth,  a  thrwy  hyny  nad  oes  eu  heisieu  yn  awr ;  paham, 
ynte,  gan  fod  Crîstionogaeth  mor  newydd  yn  China  a  gwledydd  ereill,  nad 
oes  yr  un  faint  o  eisieu  arwydrlion  i  ganlyn  yno,  er  ei  phlanu,  yn  y  dyddiau 
liyn,  ag  oedd  yn  y  dyddiau  gynt?  O'r  ochr  arall,  os  mai  dyben  yr  arwyddion 
oedd  llesoh  nc  amddiffyn  y  credinwyr  gjmt,  yn  ngwyneb  gelyniaeth  a  chyf- 
rwysdra  teyrnas  y  tywyllwch  ;  paham  nad  oes  eu  heisieu  hefyd  yn  yr  oes  hon, 
i*T  un  dyben  ?  Caiff  y  darllenydd  etto  farnu  o  du  pwy  y  mae  rheswm,  a  chaf 
fimiau  fyned  yny  blaen  at  beth  arall.  Yr  addewid  oìaf  a  roddodd  ein  Har- 
glwydd  i  gredinwyr  ei  efengyl,  yw  a  ganlyn  :— "  Ar  y  cleifion  y  rhoddant  eu 
dwylam,  a  hwÿ  afyddant  míc/í."  Y  rheol  oedd  gan  y  credinwyr  i  weithredu 
wrthi,  sydd  i'w  gweled  yn  lago  v,  14— 16,— "  A  oes  neb  yn  eich  plith  chwi  yn 
glaf ?  galwed  ato  henuriaid  yr  eglwys  ;  a  gweddiant  hwy  drosto,  gan  ei 
eneinmo  ef  ag  olew  yn  enw  yr  Arglwydd  :  a  gweddi  y  ffydd  a  iachâ  y  claf,  a'r 
Arglwydd  a'i  cyfyd  ef  i  fyny  [os  na  fydd  ei  amser  i  farw,  wrth  gwrs].  Cyffes- 
wch  eich  camweddau  bawb  i'ch  gilydd,  a  gweddiwch  dros  eich  gilydd,  fel  y'ch 
iaclmer.  Llawer  a  ddichon  taer  ireddi  y  cyfìawn."  Nid  wyf  yn  meddwl  fod 
un  raeddyg  yn  y  wlad  na  chyfaddefa  mài  addewid  oedd  hon  er  llesoli  y  credin- 
wyr  ;  canys  llesoli  y  claf  sydd  ganddo  ef  ei  hun  mewn  golwg  wrth  roddi 
meddyginiaeth  :  felly  Duw,  ond  fod  ei  foddion  a'i  reolau  ef  i'r  claf  yn  wahanol 
i  eiddo  y  meddyg.  Pwy  a  feddylia  mai.hoffi  rhoi  arwydd  i'r  byd  oedd  Duw, 
pan  yn  cyfranu  iechyd  ì'w  blant?  neu  fod  Duw  yn  ewyllysio  gwneyd  credu  yn 
beth  rhwyddach  trwy  arwydd,  nâ  phregethu  ?  Fe  addefa  pawb,  efallai,  os  na 
chredir  trwy  <//ywŵ/ pregethu,  na  chredir  hefyd  ddim  trwy  weled  marw  wedi 
adgyfodi.  Os  felly,  jmte,  nid  er  argyhoeddi  y  diffydd  y  mae  yr  arwyddion, 
ond  at  lesoh  y  credinwyr  ;  canys  yr  efengyl  yw  yr  offeryn  mwyaf  effeithiol  a 
diogel  er  argyhoeddi,  o  het  wydd  wrth  ymddibynu  ar  arwyddion,  gellir  ein  hudo 
gan  swynwyr,  &c.  Os  mae  rhywbeth  etto  er  sefydlu  Cristionogaeth  oedd  yr 
iachâu  hyn,  paham  na  fuasai  yn  bod  ynte  yn  y  gwledydd  lle  y  dywedir  y 
sefydlir  Cristionogaeth  yn  ein  hoes  ni?  "Pa  fodd,"  fel  y  dvwed  Mr.  Evans 
yn  nhud.  7,  y  mae  "yn  bosibl  i  ddadymchwelyd  aml-dduwiaeth  a  phaganiaeth 
y  byd,  trwy  bregethiad  y  groes,  heb  wyrthiau  ?"  Wel,  paham  na  welai  efe 
iod  cymmaint  o  eisieu  gwyrthiau  ac  arwyddion  yn  awr  ar  y  gwledydd  tramor, 
ynghyd  â  llawer  o  anffyddiaid  yn  y  wlad  hon,  ag  yn  y  dj'ddiau  gynt?  Ond, 
o'r  ochr  arall,  os  mai  dyben  yr  arwyddion  oedd  llesoli  y  credinwyr,  trwy  eu 
hiachâu,  &c.  ;  paham  nad  felly  etto,  gan  fod  yr  un  anghen?  Paham  na 
"  ddichon  taer  weddi  y  cyfiawn"  lwyddo  gyda  Duw  vn  yr  oes  hon,  i  gael 
icchyd,  yn  gystal  â  rhywbeth  arall  ?  A  ellir  dim  cael  "beth  bynag"  a  ofynir 
yn  enw  Iesu  Grist  yn  awr  ?  Os  gellir,  mae  yr  arwyddion  yn  canlyn.  Ac  os 
methwn  gael  iechyd,  neu  rywbeth  arali,  holwn  ein  hunain  pa  un  a  oes  M  cam- 
weddau"  neu  ddiffyg  ffydd  yn  rhwystr  i  hyny  ;  ac  os  bydd  petbau  felly, 
cyffeswn  bawb  i'n  gilydd,  a  gweddiwn  dros  ein  gilydd  ;  canys  nid  yw  methiad 
neu  ddau  yn  un  prawf  nad  y  w  Duw  yn  gwrandaw  ar  ei  blant.  Cofiwn  fod  yn  yr 
eglwys  gynt  "lawer  yn  weiniaid  ac  yn  llesg,  a  llawer  yn  huno"  (1  Cor.xi,  39), 
o  herwydd  troseddiadau  ;  ac  fe  ddylem  ni  wneyd  alloẁanee  gyferbvn  â  phethau 
ielly  yn  yr  oes  hon,  cyn  condemnio  gweddi  am  fethiant  neu  ddau.  Hefvd, 
dylem  gadw  yn  ein  cof  am  Timotheus  â'i  fynych  wendid,  a  Trophimus,  druan, 
yn  glaf  yn  Miletum,  heb  un  o  honynt,  am  a  wj'ddom  ni,  wedi  troseddu.  Mae 
ffyrdd  Duw  weithiau  tu  hwnt  i  ddeall  ei  blant ;  ac  am  hyny,  cymmerwn  ef  ar 
ei  ajr  bob  amser,  gan  gredu  y  cyflawna  bob  peth  a  fyddo  er  ein  Ues. 

Yn  awr,  Mr.  Evans,  dyna  fi  wedi  bod  yn  siarad  llawer  ynghylch  yr  ar- 
wyddion,  ac  wedi  profi  eu  bod  mewn  addewid  i  gredinwj-r  efengyl  Iesu  Grist, 
ac  hefyd  wedi  dangos  fy  rhesymau  dros  eu  parhad.  Belläch  v  mae  eisieu  cael 
gwybod  pa  fodd  oedd  yr  Arglwydd  yn  cj-dweitbio  â'i  weision,"a  pha  un  a  ydyw 
yn  cydweitbioynawr?    Atebir  yr  olaf  yn  nhud.  17  o'r  bregcth  fel  hyn:— 


"  Y  mae  yr  Arglwydd  etto  jti  gweithio  trwy  a  chyda  ei  efengyl ;"  a  dywed 
hefyd,  ond  lieb  un  prawf,  "  Yn  awr  troedigaeth,  ac  nid  givyrthiau,  yw'r  prawf 
arosol  o'r  dylanwadau  dwyfol  yn  eglwys  Crist."  Beth  dâl  haeriad  fel  yna  ? 
Mae  yn  well  genyf  fi  gredu  yr  haeriad  yn  yr  ysgrythyr,  yn  yr  adnod  olaf  o 
Marc  ;  sef,  "  A  hwythau  a  aethant  allan,  ac  a  bregethasant  j'n  mhob  man,  a'r 
Arg'.wydd  yn  cydweithio,  ac  yn  cadarnhau  y  gair,  trwy  arwyddion  y  rhai  oedd 
yn  canlyn."  Ble  mae  y  prawf  o  fod  Duw  wedi  newid  ei  ddull  o  weithio? 
Nid  yw  y  diffyg  o'r  arwyddion  yn  Eglwys  Loegr,  a  chapeli'r  wlad,  yn  brawf 
yn  y  byd  ;  o  herwydd  rhaid  profi  yn  gyntaf  eu  bod  hwyyn  gredinwyr.  Cawn 
sylwi  ar  hyn  yn  nes  yn  mlaen.  Y  mae  Mr.  Evans,  yn  nhud.  13,  yn  dyfod  â 
phrawf  ysgrythyrol,  yn  ei  dyb  ef,  i  brofi  fod  yr  arwyddion  wedí  darfod.  Wrth 
wneuthur  hyny,  y  mae  efe,  fel  llawer  o'i  flaen,  j7n  anwybodus,  yn  cyfeirio  at 
eiriau  yn  yr  ysgrythyr  ag  sydd  yn  profi  eu  parhad.  Y  geiriau  a  welir  yn 
1  Cor.  xiii,  8,  ac  fel  hyn  y  maent : — "  Cariad  byth  ni  chwymp  ymaith  :  eithr 
pa  un  bynag  ai  prophwydoliaethau,  hwy  a  ballant ;  ai  tafodau,  hwy  a  beidiant; 
a'i  gwybodaeth,  hi  a  ddiflana."  Heb  ddarllen  mwy  nâ  hyna,  y  mae  yn  brawf 
gweddol  iawn  ;  ond  etto  nid  yw  yn  hysbysu  pa  bryd  yr  oeddynt  i  ddarfod.  O 
ran  dim  a  ddywedir  i'r  gwrthwyneb,  gallant  fod  heb  ddarfod  etto.  Ond  y 
peth  ag  ef  y w,  y  mae  Mr.  Evans  yn  ddiogel  yn  magl  Paul :  rhyfedd  gymmaint 
o  adar  duon  mae  hon  yn  ddala.  Yn  awr,  y  mae  yr  apostol  yn  dweyd  mwy  nag 
sydd  yn  yr  adnod  uchod  :  y  mae'r  nawfed  a'r  ddegfed  yn  egluro  y  mater. 
l)ywed  yno,  "  Canys  o  ran  y  gwyddom,  ac  o  ran  yr  ydym  yn  prophwydo  : 
eithr  pan  ddelo  yr  hyn  sydd  berffaith,  yna  [nid  cyn  byny]  yr  hyn  sydd  o  ran 
a  ddileir."  Os  nad  yw  yr  hyn  sydd  berffaith  wedi  dod,  yna  mae  llefaru  â 
thafodau,  prophwydo,  gwybodaeth,  &c,  i  fod  yn  yr  eglwys.  Y  mae  yr  eglwys 
i  fwynhau  y  pethau  bachgenaidd — i  "  lefaru,"  deall,  a  meddwl  yn  fachgenaidd, 
hyd  nes  y  delo  yn  "  wr  perffaith,  at  fesur  oedran  cyflawnder  Crist,"  pan  y 
rhydd  heibio  bethau  bachgenaidd,  ac  yn  lle  edrych  trwy  ddrych  mewn  dam- 
meg,  i  weled  wyneb  yn  wyneb,  ac  yn  lle  adnabod  o  ranvi  adnabod  megys  ei 
hadweinir.  (1  Cor.  xiii,  11,  12  ;  Eph.  iv,  13.)  Yn  awr,  bydd  o  werth  i 
Mr.  Evans,  i  geisio  profi  fod  yr  hyn  sydd  berffaith  wedi  dyfod :  yna  gall 
ddweyd  fod  yr  arwyddion  wedi  darfod.  Ymdrechaf  wneyd  hyny  drosto,  fel 
hj-n : — Gellir  golj'gu  fod  yr  hyn  sydd  berffaith  wedi  dyfod,  trwy  fod  yr  ysgry. 
thyrau  santaidd  wedi  eu  gorphen,  ac  fod  genym  reol  ddigonol  i  grefydda  wrthi, 
ac  nad  oes  eisieu  dim  yn  j'chwaneg.  Ond  odid  nad  ystyria  Mr.  Evans  hyna 
yn  reswm  da  ;  o  leiaf,  os  nad  ystj'ria  efe  hyny,  y  mae  digon  a'i  gwna  ;  canys 
nid  dywediad  o'm  heiddo  i  ydyw,  ond  cawr  o  eîyn  i'r  Saint.  I'm  cynnorthwyo 
yn  hyn  o  orchwj'l,  dyfynaf  eiriau  Mr.  Evans  j'n  nhud.  14 — "  Os  ydyw  ysgry- 
thj'rau  santaidd  yr  Hen  a'r  Newydd  Destamentau  yn  ddigonol  reol  i'n  ffydd 
a'n  hymarferiad,  ofnwn  syrthio  dan  farn  Duw  trwy  honi  hawl  i  ryw  ddad- 
gnddiad  newydd  o'i  ewylíys,  megys  y  gwna  dynion  j'n  y  dj'ddiau  hj'n,  'Canys 
yr  wyf  yn  tystiolaethu  i  bob  un  sj'dd  yn  clywed  geiriau  prophwydoliaeth  y 
Ìlyfr  hwn,  Os  rhydd  neb  ddim  at  y  pethau  hyn,  Duw  a  rydd  ato  ef  y  pläau 
sydd  wedi  eu  hysgrifenu  yn  jT  llyfr  hwn,'  &c. — Dad.  xxii,  18."  Yn  awr, 
dyna  glo  ar  y  cj'fan;  na  all  neb  ei  agor  ond  y  sawl  sydd  â'r  allwedd.  Ond  gad- 
ewch  i  ni  ei  dreio,  beth  bynag,  heb  un  agoriad.  Pa  beth  yw  "geiriau  pro- 
phwydoliaeth  y  Uyfr  hwnV  Dadguddiad  Ioan  yw  yr  unig  lyfr  prophwydol- 
iaethol  o'r  Testament  Newydd  ;  o  ganlyniad,  ychwanegu  at,  neu  dynu  ymaith 
oddiwrth  y  Dndguddiad,  yw  yr  hj'n  a  waherddir.  Ceir  gwaharddiad  cyffelyb 
yn  Diar.  xxx,  5,  6,  a  lleoedd  ereill  ;  ond  ychwanegwyd  y  Testament  Newydd 
wedi  hj'ny.  Nid  yw  gwaharddiad  i  ddyn  ychwanegu,  ddim  yn  rhwystr  i  üduw 
j*chwanegu.  Gair  Duw  y w  y  Dadguddiad,  ac  nid  gair  dyn  ;  ac  o  herwydd 
hyny,  Duw  yn  unig  sydd  i  ychwanegu,  neu  dj'nu  ymaith.  Wedi  bod  Ioan  ar 
ynys  Patmo9,  y  casglwydyr  ysgrythyrau  at  eu  gilydd,  gymmaint  ag  a  gasglwyd, 
obíegid  y  mae  llawer  yn  eisieu.  (Gwel  1  Cor.  v,  9  ;  Judas  3,  14  ;  Luc  i,  1,2, 
&c.)    Mae  yr  hyn  a  ddywed  yr  angel  wrth  Ioan  (Dad.  xxii,  10),  sef,  "  Na 


eelie  eiriau  prophwydoliaeth  y  llyfr  hwn,"  yn  profi  yn  amlwg  rnai  y  Dadgudd- 
iad  yn  unig  oedd  yn  feddwl ;  o  herwydd  yr  oedd  y  llyfrau  ereill  o'r  ddau 
Destament  wedi  eu  gwneyd  yn  hysbys  i'r  eglwysi  cyn  erioed  i'r  angel  roddi  y 
gwaharddiad  dan  sylw,  os  credir  mai  y  Dadguddiad  yw  y  llyfr  diweddaf  a 
yegrifenwyd.  O'r  ochr  arall,  os  nad  Ioan  oedd  y  diweddaf,  yna  y  mae  rhyw- 
rai  wedi  ychwanegu  yn  groes  i'r  gwaharddiad.  Ond,  dyna  ddigon,  ond  odid, 
ar  hyna.  Cawn  ddweyd  gair,  ynte,  ar  yr  hyn  sydd  berffaith.  Os  mai  crynhoad 
o'r  hyn  a  wyddai  ac  a  ysgrifenai'Paul  ac  ereill  "o  ran,"  yw'r  byn  sy  "jberrTaith ;" 
yna,  yn  ol  yr  un  resymeg,  gallai  llawer  o  anmherffeithderau  gyfansoddi  per- 
tTeithrwydd !  Pob  peth  a  wyddai  Paul  ac  ereill,  "o  ran"  yr  oeddynt  yu 
gwj'bod  ;  ac  os  yw  casgliad  mewn  llyfr  o'r  hyn  a  ddarfu  iddynt  hwy  ysgrifenu, 
yn  gwneyd  yr  hyn  sydd  "berffaith,"  yna  dylem  ni  wybod  a  phrophwydo  yn 
wellnâhwy,  o  herwydd  fod  yr  byn  sydd  berffaith  genym  ni.  Yn  wir,  po 
buasai  crefyddolion  yr  oes  hon  yn  gwybod  o  ran,  cawsent  wybod  rhywbeth 
gan  Dduw,  er  terfynu  eu  dadleuon  anorphen  ;  ond  trwy  eu  bod  yn  hòni  fod  yr 
hyn  sydd  berffaith  ganddj'nt,  y  mae  Duw  yn  ddisylw  o  honynt,  ac  felly  y  bydd 
hyd  nes  y  dysgont  y  wers  nad  ydynt  yn  gwybod  dim.  Yn  awr,  wedi  olrhain 
cymmaint,  mentrwn  haeru  gyda  Iesu  Grist  fod  yr  arwyddion  i  ganlyn  y  rhai  a 
gredant,  tra  byddo  ei  efengyl  yn  cael  ei  pbregethu  ;  a  dywedwn  gyda  Phaul,  y 
bydd  y  prophwydo  a'r  llelaru  â  thafodau  o  ran,  i  barhau  hyd  nes  delo  y  per- 
ffeithrwydd  hwnw  pan  y  cawn  weled  wyneb  yn  wyneb. 

Y  mae  ein  cyfaill  Mr.  Evans,  yn  nhud.  11,  yn  ceisio  ein  hargyhoeddi,  fod  yr 
arwyddion  wedi  darfod,  trwy  wneuthur  y  sylwadau  canlynol : — "  A  raid  i  ni 
gredu  nad  oes  ffydd  gadwedigol  gwedi  bod  yn  y  byd  er  ye  mwy  na  phymtheg 
cant  o  flynyddoedd,  gan  nad  oes  gwyrthiau  gwedi  eu  cyflawni  gan  brofleswyr 
crefydd  Crist  yn  yspaid  yr  amser  bwnw  ?  A  gollfarnwyd  yr  holl  fyd  drosgym- 
maint  o  amser  ?  A  syrthiodd  y  dynion  ymdrechgar  a  defnyddiol  a  lafuriasant 
gymmaint  yn  enw  yr  Iesu  yn  y  canrifoedd  hyny  i  golledigaeth  dragj  wyddol ! 
JNa  ato  Duw  i  ni  dynu  casgliad  mor  ddycftrynllyd  !  Ac  etto,  os  rhaid  ystyried 
y  geiriau  yn  yr  ystyr  eang  y  mae'r  Saint  yn  eu  cymmeryd,  dyma'r  vniggasgliad 
sydd  i'w  dynu  oddiwrth  ddiffygy  ffydd  wyrthiol  yn  yr  eglwys/'  Dyna  hi  yn 
ardderchog,  o'r  diwedd  ;  car.ys  y  rcae  Mr.  Eyans  wedi  profi  naill  ai  fod  yr 
arwyddion  wedi  peidio,  neu  ynte  fod  yr  holl  grefyddwyr  a  fu  oddiar  ddyddiau 
yr  apostolion  wedi  mj'ned  i  "  golledigaeth  dragwyddol."  Ond,  gan  bwyll ;  o 
herwydd  "  hyn  yw  y  ddamnedigaeth,  ddyfod  goleuni  i'r  bj'd,  a  charu  o  ddyn- 
ion  y  tywyllwch  yn  fwy  nâ'r  goleuni."  A  ydyw  Duw  yn  mj-ned  i  gondemnio 
dynion  am  wrthod  y  goleuni,  pan  na  chawsant  gj'nnj-g  arno?  Ai  tybied  yr  â 
y  paganiaid  sydd  heb  erioed  wedi  clywed  yr  efengyl,  i'r  trueni  ?  A  ymddj-gai 
Duw  tiugarog  yn  y  modd  hyny  ?  IS'a,  "  y  neb  ni  chrtdo"  meddai  efe,  "  a  gon- 
demnir,"  ac  nid  y  rhai  na  chawsent  gyfleusdra  i  hyny.  Y  mae  pawb,  debygwn 
i,  i  gael  eu  barnu  yn  ol  eu  gweithredoedd,  ac  yn  ol  eu  manteision.  Credaf  y 
bydd  i'r  "  dynion  ymdrechgar  a  defnyddiol  a  lafuriasant  gymmaint  yn  enw'r 
Iesu  yn  y  canrifoedd  hyny,1'  gael  eu  gwobrwyogan  Dduw  am  bob  daioni.  Ond 
y  pwnc  ag  ef  yw,  a  oeddynt  hwy  wedi  uíÿdtìhau  i  efeiigjl  Iesu  Grist,  wedi  eu 
"  bedyddio  er  maddeuant  pechodau"  gan  weision  awdurdodedig  Duw,  ae 
wedi  deibyn  yr  Ysbryd  Glân  hwnw  ag  sydd  yn  "  dwjn  argof  y  pethau  sydd 
wedi  myned  heibio,  ac  yn  mynegi  pethau  i  ddj'fod,"  ac  hefyd  sydd  mewn  add- 
ewid  i  "  bawb  yn  mhell"  (Act.  ii,  39)  ?  Ac  a  oedd  Duw  trwyddynt  j-n  "  cad- 
arnhau  ei  air  trwj*  yr  arwyddion  oedd  i  ganlyn  ?  Os  na  ellir  ateb  yn  gadarn- 
haol,  ynanid  yw  yn  debj-g  eu  bod  wedi  derbyn  yr  efengyl,  yr  hon  ni  ddelai 
atynt  "mewn  gair  yn  uuig,  ond  mewn  sicruydd  wau-r,  ac  yn  yrysbryd  Glan." 
Yr  ahyyddion,  ynghyd  â  ffrwythau  yr  Ysbryd,  oedd  y  nodau  ar  ddyscyblion 
Crist  yn  y  dechreuad  ;  a  pba  fodd  y  gellir  eu  hadwaen  ar  ol  yr  amser  hwnw, 
ond  ti-wj' yr  un  nodau  ?  Ai  wrth  fod  "heb  yr  Ysbryd  ganddynt,"  ac  jn 
meddu  líawer  o  ddoethineb  ddynol,  y  mae  eu  hadnabod  ?  Ai  o  herwydd  eu 
bod  "  yn  gwahaidd  llefaru  â  thafcdau,"  neu  "  ddiimygu  prophwydoliaetb," 


neu  ynte  "  efengylu  yn  amgen  nâ'r  hyn  a  efengylodd"  Paul,  y  mae  i  ni  eu  had- 
nabod  ?  Hysbyser  i  mi,  allan  o'r  ysgrythyrau,  mai  nid  yr  un  nodau  ddylai  fod 
ar  y  credinwyr  yn  yr  oes  hon,  ag  yn  yr  oes  hono.  Ni  fwriadodd  Duw  gad- 
arnhau  gair  y  Pabyddion,  nac  ychwaith  y  rhai  a  ddidolodd  oddiwrthynt,  à'r 
"  arwyddion,"  ond  yn  unig  ei  air  ei  hunan  ;  ac  o  ganlyniad  nid  oedd  yn  syn- 
dod  yn  y  byd  nad  oedd  yr  arwyddion  yn  y  wlad  hon  pan  oedd  Pabyddiaeth  yn 
ei  gorchuddio,  ac  nid  y w  yn  syndod  etto,  pan  na  welir  braidd  ond  cangenau 
deilliedig  o  Babyddiaeth  yn  llanw  ein  tir.  Mae  "  dirgelwch  yr  anwiredd"  a 
welodd  Paul  yn  dechreu  gweithio  yn  ei  amser  ef  (2  Thes.  ii),  yn  sicr  o  fod  yn 
ei  lawn  waith  yn  ein  dyddiau  ni,  ac  wedi  achosi  "  ymadawìatl"  ganrifoedd  yrt 
ol ;  ond  ni  cheir  gwared  o'r  cyfryw  "  Anwir,"  nes  y  bydd  i'r  Arglwydd  ei 
ddyfetha  "  ag  ysbryd  ei  enau,  a'i  ddileu  â  dyscleirdeb  ei  ddyfodiad."  Pob 
an  y  pryd  hwnw  ag  na  fydd  yn  adwaen  Duw,  ac  wedi  ufyddhau  i  efengyl  Ieeu 
Grist,  yr  hon  a  adferwyd  gan  angel  o'r  nefbedd,  efe  a  ddyfethir  "  â  than  fflam- 
llyd."  Nid  crefyddau  a  elwir  wrth  enwau  djmion  a  wna  y  tro  y  pryd  hwnw, 
ond  efengyl  yn  dwyn  adnabyddiaath  o  DduWy  fel  yr  efengyl  a  broffesa  Saint  y 
Dyddiau  Diweddaf,  neu  yr  un  a  broffesid  gan  yr  apostolion.  Fe  wna  Duw 
ddarparu  cyfiawnder  ar  gyfer  y  rhai  sydd  wedi  marw  hebglywed  yr  "  efengyl 
dragwyddol,"  a  bydd  iddo  ddarparu  bam  ar  gyfer  y  rhai  sydd  yn  ei  chíywed, 
ac  yn  peidio  ei  chredu  ?  Yr  oedd  y  pregethwyr  doniol  yn  y  blynyddau  diw- 
eddaf  yn  gymmaint  o  weision  i  Dduw,  ag  a  fyddai  rhy w  ddynion  yn  weision  i'r 
Frenines,y  rhai  a  feddylienteu  hunain  yn  hedd-geidwaid,  ac  yn  gwneuthur  llaw- 
er  o  les,  pan  heb  eu  danfon  erioed  ganddi  hi.  Maeeisieu  cymmaint  oawdurdod 
oddiwrth  Dduw  i  weinyddu  yn  ei  gyfreithiau,  ag  sydd  eisieu  oddiwrth  Vic- 
toria  er  gweinyddu  yn  ei  chyfreithiau  hi.  Niá  yw  Duw  yn  "galw  ato,"  ond 
trwy  ei  weision,  ac  nid  all  y  rhai  hyny  alw  drosto,  heb  dderbyn  dadguddiad 
o'r  ewyllys.  Gweision  heb  ddadgúddiad  oedd  "y  dynion  ymdrechgar  a  def- 
nyddiol  a  lafuriasant  gymmaint  yn  enw  yr  Iesu  yn  y  canrifoedd"  diweddaf,  a 
gweision  hefyd,  wrth  gwrs,  heb  awdurdod  i  weinyddu.  Un  felly  yn  gymhwy» 
y w  Mr.  Evans,  yn  ol  ei  addefiad  ei  hun ;  canys  ni  all  hòni  un  awdurdod  ond  a 
ddeilliodd  o  Babyddiaeth.  Os  gall,  profed  hyny.  Yn  awr,  fe  welir  nad  yw 
y  rhai  a  fuont  feirw  yn  golledig,  am  beidio  credu  yr  hyn  ni  chly  wsant ;  ac  nad 
oes  un  rheswm  i  brofi  na  chanlyna  yr  "  arwyddion"  y  rhai  a  gredant  yr  un 
efengyl  â  chynt. 

Bellach,  er  mwyn  diweddu,  cymraysgaf  y  gweddillion  a  welaf  ö-  resymau 
Mr.  Evans,  yn  un  pentwr,  a  drylliaf  hwynt  gyda'u  gilydd.  Dywed  yn  nhud. 
17,  mai  "nid  trwy  weithredu  gwyrthiau  y  mae  ail-enedigaeth  :"  nage,  wrth 
gwrs,  ond  trwy  gael  ein  "geni  o  ddwfr  ac  o'r  Ysbryd."  Etto,  yn  nhud.  9, 
meddai,  "  Yr  oedd  yr  apöstolion  yn  apelio  at  ysgrythyrau  yr  Hen  Destament 
am  gadarnhad  i'r  athrawiaethau  oedd-ynt  hwy  yn  bregethu."  Felly  yr  apelia 
y  Saint  at  y  Testament  Newydd,  ac  nid  at  esboniadau  a  thraddodiadau  yr  oes 
oleu-dywyll  hon  ;  ond  pwy  ddaw  allan  i'r  maes  i'w  profi,  wyneb  yn  wyneb  ? 
Dywed  Mr.  Evans  beth  fel  hyn  hefyd : — "  Gan  mai  rhyfeddodau  yw  gwyrth- 
iau,  byddai'r  dygwyddiad  o  honynt  bob  dydd  yn  dileu'r  effaith  a  fwriadwyd 
iddynt  gael."  Wel,  gan  nad  oes  un  wedi  dygwydd  er  ys  llawer  o  filoedd  o 
ddyddiau,  efallai  y  gellid  cyflawni  rhai  yn  bresennol  heb  ddileu  yr  effaith.  A 
chan  fod  ein  parchedig  gyfaill  yn  gwaeddi,  yn  nhud.  15,  "  Dangoser  y  byddar- 
iaid,  pyrth-clybod  y  rhai  a  agorwyd  trwy  allu  y  Saint?  Pwy  o  honynt  a 
ddattododd  linynau  tafod  y  mudan,  nes  peri  iddo  lefaru  clodydd  Duw  ?" — yr 
ydym  yn  ateb  y  gall  Mr.  Evans  gaeí  gweled  person  a  ddaeth  i  glywed  a  llefaru 
— ie,  llefaru  clodydd  Duw,  ar  ol  cael  ei  fedyddio  gan  y  Saint,  a  hyny  yn  ddiw- 
eddar,  ac  hefyd  yn  Nghymru.  Os  oes  rhy  wun  am  gael  prawf,  aed  i'r  Casnew- 
ydd,  a  gofyned  am  y  dyn,  sef  Robert  Brinkworth,  yn  nhŷ  Mr.  Nash,  gwneu-. 
thurwr  basgedi,  yii  Heol-y-Farchnad ;  a  darllened  yr  hyn  a  gyhoeddodd 
golygydd  y  papyr  newydd  yno,  sef  y  Merlin,  yn  un  o  rifynau  mis  Medi,  1848. 
Y  mae  pawb  yu  cyfaddef  yno  iddo  fod  yn  fud  a  byddar,  a'i  fod  yn  llefaru  a 

chlywed  yn  awr  ;  ond  pwy  a  ddywed  raai  "  bys  Duw"  oedd  hyny,  ond  y  sawl 
a  gredant  ei  air.  (Gwel  ragor  yn  y  Prophwyd  am  Dachwedd,  1848.)  Etto, 
dyweda  Mr.  Evans,  "Ac  os  yw  rhai  o  honynt,  fel  Irving,  yn  meddwl  fod 
ganddynt  ddawnyr  Ysbryd  i  lefaru  â  thafodau  na  ddysgasant  erioed,  dangoser 
ganddynt  pwy  iaith  ydy w,  a  pha  ddynion  ar  y  ddaear  sydd  yn  ei  siarad." 
Deued  efe  i'r  eglwys  i  gael  gweled,  o  herwydd  yn  yr  eglwys  y  mae'r  gorch- 
ymyn  i  arfer  y  doniau  ysbrydol;  ond  na  ddeued  yno  yn  "ddigred,"  neu 
"  annysgedig,"  onide  dyweda  mai  ynfydu  y  maent,  pan  yn  llefaru  rhy w  iaith 
a  siaredir  gan  ddynion.  Pe  cawsai  ein  cyfaill  arwydd  da,  credu  yr  wyf  y  gad- 
awai  yr  Eglwys  yn  y  fan,  er  ei  fod  yn  dweyd  nad  oes  arwyddion  yn  bod.  Y 
mae  crefyddwyr  ein  gwlad  o'r  bron  yn  ceisio  arwydd,  ond  arwydd  nis  rhoddir 
iddynt  gan  Dduw ;  eithr  efallai  y  tosturia  y  gau-brophwyd  wrthynt  pan  ddelo, 
ac  y  tyna  dàn  o'r  nef  yn  eu  gwydd,  i'w  boddloni,  a'u  hargyhoeddi  oll  o  effeith- 
ioldeb  ei  grefydd.  (Dad.  xiii,  13.)  "Dysgwyliwch  ronyn  bach  trwy  ffydd," 
canys  daw  y  bwystfil  ar  ein  gwarthaf  o  flaen  dyfodiad  Iesu  Grist. 

Yn  awr,  wedi  bod  mor  faith,  dystawaf  gyda  dweyd,  üs  myn  neb  wybod  fod 
eglwys  Iesu  Grist  ar  y  ddaear  yn  awr,  ac  fod  Duw  wedi  gosod  ynddi,  "  yn 
gyntaf  apostolion,  yn  ail  prophwydi,  yn  drydydd  athrawon,  yna  gwyrthiau  ; 
wedi  hyny  doniau  i  iachâu,  cynnorthwyau,  llywodraethau,  rhywiogaethau 
tafodau,"  &c.  (1  Cor.  xii,  28) — os  myn  neb  wybod  h^Tiy,  meddaf,  gwneled 
ewyllys  Duw,  "ac  efe  a  gaiff  wybod  am  y  ddysgeidiaeth." 

Pa'm  na  chredwch  ein  tystiolaeth  ? 

Pa'm  na  phrofwch  bob-peth  sydd  ? 
•«•  Pa'm  na  fynwch  gael  goleuni, 

Tra  mae  'nawr  yn  oleu  ddydd  ? 
Pa'm  na  charech  feddu  sicrwydd, 

Yn  lle  gobaith  gwan  a  chred  ? 
Pa'm  na  chydiwch  yn  y  sylwedd, 

Yn  lle'r  cysgod  diddym  red  ? 

Pa'm  na  hoffech  gael  y  doniau — 

Dawn  i  bawb  fel  myno  Duw  ? 
Pa'm  na  chredech  'nawr  mewn  gwyrthiau, 

Tra  mae'r  Hwn  a'u  gwnaeth  yn  fyw  ? 
Pa'm  na  charech  ddawn  i  wella, 

A  mynegi  peth  i  ddod, 
A  llefaru  mewn  tafodiaith, 

Tra  mae'r  hyn  "  o  ran"  mewn  bod  ? 

Pa'm  y  credwch  "  rith  duwioldeb," 

A  cíian  wadu'n  llwyr  ei  "  grym  ?" 
Pa'm  y  dysgwch  chwi  bob  amser, 

Tra  nas  gellwch  wybod  dim  ? 
Pa'm  na  ro'ddwch  lwyr  ufydd-dod 

1  holl  eiriau  Brenin  nef, 
Fel  y  caffoch  wir  w^^bodaeth, 

Trwy  ddadguddiad,  ganddo  Ef  ? 

Caeifyrddin.  J.  D.ayis. 

